Αγαπητοί Συνάδελφοι,

Σας ενημερώνουμε ότι το έργο «**Ανοικτά Ακαδημαϊκά Μαθήματα Γεωπονικού Πανεπιστημίου Αθηνών**», του Επιχειρησιακού προγράμματος «Εκπαίδευση και δια βίου μάθηση 2007 - 2013» που χρηματοδοτήθηκε από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους, ολοκληρώθηκε στο τέλος του 2015.

Το έργο αποτέλεσε μέρος του προγράμματος (οριζόντιας δράσης) «Κεντρικό Μητρώο Ελληνικών Ακαδημαϊκών Μαθημάτων», το οποίο υποστηρίχθηκε από το Ακαδημαϊκό Διαδίκτυο (GUnet) και στο οποίο συμμετείχαν τα περισσότερα ΑΕΙ/ ΤΕΙ της χώρας με στόχο την ανάπτυξη ψηφιακών Ανοικτών Μαθημάτων (ΑΜ), αντίστοιχων των μαθημάτων των προγραμμάτων σπουδών. Με τον όρο «Ανοικτό Μάθημα» εννοείται η χωρίς περιορισμούς πρόσβαση στο εκπαιδευτικό υλικό (όπου δεν εγείρονται ζητήματα πνευματικών δικαιωμάτων), τόσο από τους φοιτητές και το ακαδημαϊκό προσωπικό όσο και από το ευρύτερο κοινό.

Συγκεκριμένα στο πλαίσιο του έργου «**Ανοικτά Ακαδημαϊκά Μαθήματα Γεωπονικού Πανεπιστημίου Αθηνών**», με Ιδρυματικό και Επιστημονικό Υπεύθυνο τον καθηγητή κ. Θεόδωρο Τσιλιγκιρίδη, υλοποιήθηκαν **σαράντα (40) Ανοικτά Μαθήματα** (ΑΜ) του Γεωπονικού Πανεπιστημίου Αθηνών, εκ των οποίων (33) μαθήματα Τύπου Α- (ολόκληρη η ύλη σε προσβάσιμες παρουσιάσεις) και επτά (7) Τύπου Α+ (τουλάχιστον 80% της ύλης σε βιντεοδιαλέξεις).

Η πρόσβαση στα διαθέσιμα ΑΜ μπορεί να γίνει μέσα από την:

* [Πλατφόρμα Open eClass του ιδρύματος](https://oceclass.aua.gr/)
* [Εθνική Πύλη Αναζήτησης Ανοικτών Μαθημάτων](http://opencourses.gr/universities.xhtml?ln=el)

 Ο αναλυτικός πίνακας με τα διαθέσιμα μαθήματα δίνεται στη συνέχεια.

Η ομάδα του έργου θέλει να ευχαριστήσει τις Πρυτανικές αρχές, τα μέλη ΔΕΠ, ΕΔΙΠ, ΕΤΕΠ καθώς και τα λοιπά μέλη της ακαδημαϊκής κοινότητας του ΓΠΑ που συνέβαλαν με τη συνεργασία τους στην υλοποίηση αυτού του καινοτόμου και φιλόδοξου έργου που το Πανεπιστήμιό μας έχει μεγάλη ανάγκη, ειδικότερα όσον αφορά στον εμπλουτισμό του μαθησιακού υλικού, της αποδοχής των νέων διδακτικών μεθόδων και εργαλείων, καθώς και της Διαδικτυακής παρουσίας του στον σημερινό κόσμο της ανοικτής και ελεύθερης πρόσβασης. Επίσης, θέλει να ευχαριστήσει όσους με τη διαφορετική άποψή τους συνέβαλαν στην έναρξη ενός γόνιμου διαλόγου σχετικά με την Ιδρυματική Πολιτική του Γεωπονικού Πανεπιστημίου Αθηνών σε θέματα ηλεκτρονικής μάθησης.

Αξίζει να αναφερθεί ότι σε διεθνές επίπεδο, η προσφορά ελεύθερου ψηφιακού εκπαιδευτικού περιεχομένου υψηλής ποιότητας, προσβάσιμου μέσω του Διαδικτύου, έχει οδηγήσει στη δημιουργία νέων πεδίων συνεργασίας, με χαρακτηριστικά παραδείγματα το [OpenCourseWare Consortium](http://www.ocwconsortium.org/) και τα Massive Open Online Courses (MOOCs). Στα πλαίσια αυτά το Κεντρικό Μητρώο Ελληνικών Ανοικτών Μαθημάτων βραβεύτηκε από τον διεθνή οργανισμό [Open Education Consortium](http://www.oeconsortium.org/2016/03/the-oec-announces-2016-winners-of-site-course-and-project-awards-for-open-education-excellence/) και έλαβε το βραβείο “[2016 Open Education Award for Excellence](http://www.oeconsortium.org/2016/03/the-oec-announces-2016-winners-of-site-course-and-project-awards-for-open-education-excellence/)” στην κατηγορία “Δημιουργικά και Καινοτόμα Προγραμμάτα (Creative and Innovative Projects)”.

Τέλος, σε επίπεδο Ιδρύματος, κρίνεται σκόπιμο να τονιστεί η αναγκαιότητα ύπαρξης παρόμοιων δράσεων προκειμένου να αξιοποιηθούν τα αποτελέσματα του έργου, η τεχνογνωσία που αποκτήθηκε, καθώς και ο εγκατεστημένος εξοπλισμός. Είναι πεποίθησή μας ότι η αναγκαιότητα υπέρβασης των εξελίξεων στην ανοικτή πρόσβαση και στην ηλεκτρονική μάθηση είναι αυτή που θα καθορίσει σε μεγάλο βαθμό τη συνέχιση ανάλογων προγραμμάτων τα οποία συμβάλλουν στη διάχυση της γνώσης, αίρουν τους γεωγραφικούς περιορισμούς στη μάθηση, ενισχύουν το δημόσιο χαρακτήρα του Πανεπιστημίου και αυξάνουν την προστιθέμενη αξία του Ιδρύματος. Και σε αυτή την προσπάθεια θα είμαστε συμπαραστάτες.

Με εκτίμηση

Θεόδωρος Τσιλιγκιρίδης

Καθηγητής Πληροφορικής, ΓΠΑ

Ιδρυματικός, Επιστημονικός Υπεύθυνος του Έργου

**ΔΙΑΘΕΣΙΜΑ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ ΓΠΑ**

**TYΠΟΥ Α-**

|  |
| --- |
| **Τμήμα: Αγροτικής Οικονομίας & Ανάπτυξης** |
| **A/A** | **Τίτλος Μαθήματος** | **Διδάσκοντες** |
| 1 | [Αγροτική Κοινωνιολογία](https://oceclass.aua.gr/courses/OCDAERD105/) | Χαράλαμπος Κασίμης |
| 2 | [Γεωργική Εκπαίδευση](https://oceclass.aua.gr/courses/OCDAERD100/) | Αλέξανδρος Κουτσούρης |
| 3 | [Εισαγωγή στην Επιστήμη των Υπολογιστών](https://oceclass.aua.gr/courses/OCDAERD114/) | Θεόδωρος Τσιλιγκιρίδης |
| 4 | [Κοινωνιολογία της Αγροτικής Ανάπτυξης](https://oceclass.aua.gr/courses/OCDAERD108/) | Χαράλαμπος Κασίμης |
| 5 | [Μέθοδοι Γεωργοικονομικής & Κοινωνιολογικής Έρευνας](https://oceclass.aua.gr/courses/OCDAERD104/) | Χαράλαμπρος Κασίμης, Ελευθέριος Νέλλας |
| 6 | [Μικροοικονομική Ανάλυση Ι](https://oceclass.aua.gr/courses/OCDAERD103/) | Παναγιώτης Λαζαρίδης |
| 7 | [Οικονομετρία](https://oceclass.aua.gr/courses/OCDAERD102/) | Παναγιώτης Λαζαρίδης |
|  |  |  |
| **Τμήμα: Επιστήμης Φυτικής Παραγωγής** |
| **A/A** | **Τίτλος Μαθήματος** | **Διδάσκοντες** |
| 1 | [Γενική Λαχανοκομία (Θεωρία)](https://oceclass.aua.gr/courses/OCDCS105/) | Δημήτριος Σάββας, Χάρολντ Πάσσαμ |
| 2 | [Γενική Λαχανοκομία (Εργαστήριο)](https://oceclass.aua.gr/courses/OCDAERD115/) | Δημήτριος Σάββας, Χάρολντ Πάσσαμ |
| 3 | [Γενική Μικροβιολογία](https://oceclass.aua.gr/courses/PREDCS100/) | Δημήτριος Γεωργακόπουλος, Γεώργιος Ζερβάκης, Αναστασία Ταμπακάκη |
| 4 | [Θρέψη Φυτών](https://oceclass.aua.gr/courses/OCDCS102/) | Δημήτριος Μπουράνης, Στυλιανή Χωριανοπούλου  |
| 5 | [Φυσιολογία Καταπονήσεων των Φυτών](https://oceclass.aua.gr/courses/OCDCS100/) | Γεώργιος Καραμπουρνιώτης, Γεώργιος Λιακόπουλος |
|  |  |  |
| **Τμήμα: Επιστήμης Ζωικής Παραγωγής & Υδατοκαλλιεργειών**  |
| **A/A** | **Τίτλος Μαθήματος** | **Διδάσκοντες** |
| 1 | [Διατροφή Μηρυκαστικών Ζώων](https://oceclass.aua.gr/courses/OCDASA104/) | Γεώργιος Ζέρβας, Ελένη Τσιπλάκου |
| 2 | [Εισαγωγή στη Ζωοτεχνία (Θεωρία)](https://oceclass.aua.gr/courses/OCDASA103/) | Κουτσούλη Παναγιώτα |
| 3 | [Εισαγωγή στη Ζωοτεχνία (Εργαστήριο)](https://oceclass.aua.gr/courses/OCDASA106/) | Κουτσούλη Παναγιώτα, Μαρία Xαρισμιάδου, Αννίτα Αγιουτάντη |
| 4 | [Εκτροφή Μηρυκαστικών Ζώων (Θεωρία)](https://oceclass.aua.gr/courses/OCDASA102/) | Μαρία Χαρισμιάδου,Ιωσήφ Μπιζέλης |
| 5 | [Εκτροφή Μηρυκαστικών Ζώων (Εργαστήριο)](https://oceclass.aua.gr/courses/OCDASA105/) | Μιχαήλ Γκολιομύτης, Παναγιώτα Κουτσούλη |
| 6 | [Παραγωγή Υδρόβιων Οργανισμών](https://oceclass.aua.gr/courses/OCDASA101/) | Ναυσικά Καρακατσούλη  |
|  |  |  |
| **Τμήμα: Βιοτεχνολογίας** |
| **A/A** | **Τίτλος Μαθήματος** | **Διδάσκοντες** |
| 1 | [Βιοπληροφορική](https://oceclass.aua.gr/courses/OCDB100/) | Τριάς Θηραίου  |
| 2 | [Κύτταρο-Ιστοκαλλιέργεια](https://oceclass.aua.gr/courses/OCDB102/) | Σπυρίδων Κίντζιος  |
|  |  |  |
| **Τμήμα: Αξιοποίησης Φυσικών Πόρων & Γεωργικής Μηχανικής** |
| **A/A** | **Τίτλος Μαθήματος** | **Διδάσκοντες** |
| 1 | [Σχεδιασμός και Οργάνωση Κτηνοτροφικών Μονάδων](https://oceclass.aua.gr/courses/OCDNRAE101/) | Παναγιώτης Παναγάκης, Δημήτριος Μπριασούλης  |
|  |  |  |
| **Τμήμα: Επιστήμης Τροφίμων & Διατροφής του Ανθρώπου** |
| **A/A** | **Τίτλος Μαθήματος** | **Διδάσκοντες** |
| 1 | [Αρχές Βιοτεχνολογίας Τροφίμων (Εργαστήριο)](https://oceclass.aua.gr/courses/OCDFSHN107/) | Σεραφείμ Παπανικολάου  |
| 2 | [Βασικές Διεργασίες Μηχανικής Τροφίμων](https://oceclass.aua.gr/courses/OCDFSHN108/) | Σταυριανός Π. Γιαννιώτης |
| 3 | [Βιοχημεία Τροφίμων Ι](https://oceclass.aua.gr/courses/OCDFSHN109/) | Ευθυμία Τσακαλίδου |
| 4 | [Γαλακτοκομία](https://oceclass.aua.gr/courses/OCDFSHN102/) | Στέλιος Καμιναρίδης, Γκόλφω Μοάτσου |
| 5 | [Εισαγωγή στην Διατροφή](https://oceclass.aua.gr/courses/OCDFSHN103/) | Μαρία Καψοκεφάλου, Αντώνιος Ζαμπέλας |
| 6 | [Μικροβιολογία Τροφίμων Ι (Εργαστήριο)](https://oceclass.aua.gr/courses/OCDFSHN110/) | Ευστάθιος Ζ. Πανάγου, Πασχαλίτσα Τρυφινοπούλου, Αναστάσιος Σταματίου |
| 7 | [Μικροβιολογία Τροφίμων Ι (Θεωρία)](https://oceclass.aua.gr/courses/OCDFSHN104/) | Γεώργιος-Ιωάννης Νύχας, Ευστάθιος Ζ. Πανάγου |
| 8 | [Μικροβιολογία Τροφίμων ΙΙΙ](https://oceclass.aua.gr/courses/OCDFSHN111/) | Στέλιος Καμιναρίδης, Αναστάσιος Ακτύπης |
| 9 | [Οινολογία Ι](https://oceclass.aua.gr/courses/OCDFSHN100/) | Γεώργιος Κοτσερίδης, Τίνα Καλλιθράκα |
| 10 | [Συσκευασία Τροφίμων](https://oceclass.aua.gr/courses/OCDFSHN112/) | Αντώνιος Καναβούρας |
| 11 | [Υγιεινή Εγκαταστάσεων Βιομηχανιών Τροφίμων](https://oceclass.aua.gr/courses/OCDFSHN105/) | Παναγιώτης Ν. Σκανδάμης |
| 12 | [Φυσικοχημεία Τροφίμων](https://oceclass.aua.gr/courses/OCDFSHN101/) | Βασιλική Ευαγγελίου |

****

**ΔΙΑΘΕΣΙΜΑ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ ΓΠΑ**

**TYΠΟΥ Α+**

|  |
| --- |
| **Τμήμα: Αγροτικής Οικονομίας & Ανάπτυξης** |
| **A/A** | **Τίτλος Μαθήματος** | **Διδάσκοντες** |
| 1 | [Αξιολόγηση Γεωργικών Επενδύσεων](https://oceclass.aua.gr/courses/OCDAERD112/) | Στυλιανός Ροζάκης, Δημήτριος Κρεμμύδας |
| 2 | [Εισαγωγή στην Επιστήμη των Υπολογιστών](https://oceclass.aua.gr/courses/OCDAERD111/) | Θεόδωρος Τσιλιγκιρίδης |
| 3 | [Επιχειρησιακή Έρευνα στην Γεωργία](https://oceclass.aua.gr/courses/OCDAERD110/) | Στυλιανός Ροζάκης, Δημήτριος Κρεμμύδας |
| 4 | [Οργάνωση και Διαχείριση Γεωργικών Εκμεταλλεύσεων ΙΙ](https://oceclass.aua.gr/courses/OCDAERD109/) | Κωνσταντίνος Τσιμπούκας  |
| 5 | [Προγραμματισμός και Εφαρμογές Υπολογιστών (Θεωρία + Εργαστήριο)](https://oceclass.aua.gr/courses/OCDAERD113/) | Κωνσταντίνος Γιαλούρης |
|  |  |
| **Τμήμα: Επιστήμης Φυτικής Παραγωγής** |
| **A/A** | **Τίτλος Μαθήματος** | **Διδάσκοντες** |
| 1 | [Ζιζανιολογία (Εργαστήριο)](https://oceclass.aua.gr/courses/OCDCS104/) | Γαρυφαλλιά Οικονόμου – Αντώνακα, Ηλίας Τραυλός |
| 2 | [Καλλωπιστικά Φυτά (Εργαστήριο)](https://oceclass.aua.gr/courses/OCDCS103/) | Μαρία Παπαφωτίου, Αναστασία Ακουμιανάκη- Ιωαννίδου, Αγγελική Παρασκευοπούλου  |

